BGRIM ปิดจ๊อบ! ทุ่ม 1.13 พันลบ.เข้าถือหุ้น 55% โซลาร์ฟาร์ม 420 MW ในเวียดนาม
BGRIM ปิดจ๊อบ! ทุ่ม 1.13 พันลบ.เข้าถือหุ้น 55% โซลาร์ฟาร์ม 420 MW ในเวียดนาม
17 ก.ค. 2561

บริษัท บี.กริม เพาเวอร์ จำกัด (มหาชน) หรือ BGRIM เปิดเผยว่า ตามที่บริษัท ได้เข้าลงนามในสัญญาความร่วมมือในการร่วมทุนโครงการผลิตไฟฟ้าพลังงานแสงอาทิตย์ กำลังการผลิตติดตั้ง 420 เมกะวัตต์ ในประเทศเวียดนาม กับ Xuan Cau Company Limited เมื่อวันที่ 18 มิ.ย.ที่ผ่านมา
ล่าสุด บริษัท บี.กริม รีนิวเอเบิล เพาเวอร์ 1 จำกัด ซึ่งเป็นบริษัทย่อยที่ BGRIM ถือหุ้น 100% ได้เข้าลงนามในสัญญาเพื่อซื้อหุ้นใน Viet Thai Solar Joint Stock Company รวมจำนวน 5,500,000 หุ้น หรือคิดเป็น 100% ของหุ้นสามัญของ Viet Thai Solar Joint Stock Company มูลค่าเทียบเท่า 1,134,679,900 บาท (หรือ 206.3 บาท/หุ้น)
ทั้งนี้ Viet Thai Solar Joint Stock Company ถือหุ้น 55% ใน Dau Tieng Ninh Energy Joint Stock Company ซึ่งเป็นบริษัท ผู้ดำเนินโครงการผลิตไฟฟ้าพลังงานแสงอาทิตย์ กำลังการผลิตติดตั้ง 420 เมกะวัตต์ ในประเทศเวียดนาม โดยมีอัตรารับซื้อไฟฟ้าที่ 9.35 เซ็นดอลลาร์สหรัฐต่อกิโลวัตต์ชั่วโมง เป็นระยะเวลา 20 ปี คาดว่าจะเปิดดำเนินการเชิงพาณิชย์ (COD) ได้ภายใน 30 มิ.ย.62
สำหรับหุ้นสามัญส่วนที่เหลือใน Dau Tieng Ninh Energy Joint Stock Company สัดส่วน 45% ถือโดย Xuan Cau Company Limited